Lav et referat af nedenstående tekst:

Tekst:
Op mod 1000 mennesker er lige nu samlet i SuperBest i Hjørring, hvor Sir Cliff Richard er i gang med at skrive autografer. Henrik Svanhede, der er indehaver af SuperBest i Hjørring er meget glad for det store fremmøde. - Det er lige, som jeg havde ønsket. Der er mange mennesker, men der er lige tilpas til, at alle kan få en god oplevelse. Det er så stort, at vi har kunne få sådan et stort arrangement på benene. Derfor er det dejligt, at der er så mange mennesker, der kommer og bakker op, siger Henrik Svanhede. Sir Cliff Richard er i Danmark for at signere flasker med sin egen vin "Adega do Cantor", der bliver lavet i Portugal. Helle Mikkelsen fra Hjørring, er en af dem, der kom for at møde verdensstjernen, og købe vin med hjem. - Jeg har været fan i så mange år, og det er da stort, at Cliff Richard så kommer til min hjemby. Det er ikke rigtig gået op for mig, at jeg har været så tæt på ham. Det var en rigtig god oplevelse, siger Helle Mikkelsen. Sir Cliff besøger SuperBest i Hjørring fra klokken 10-12. Herefter skal han til SuperBest i Skalborg ved Aalborg fra klokken 14-16.

Referat:
Masser af nordjyder møder Sir Cliff i dag. Han aflægger besøg i både Hjørring og Aalborg. Denne gang er han her ikke for at optræde, men for at sælge vin.